
Конкурсна процедура 33.20-2021,  Приоритет 4: Реализиране на форми за взаимодействие между родители от различен етнически произход за създаване на благоприятна мултикултурна среда, способстваща за ефективна образователна интеграция на деца и ученици от етническите малцинства

До

Педагогическия съвет 

на Средно училище „Христо Смирненски”

град Койнаре
ИНФОРМАЦИЯ

от Теменужка Костовска, ръководител на екип за управление на проект
Относно: Етапно изпълнение на проект „Отговорни родители”, договор № БС 33.20-4-004/22.10.2021 г.

От 23 октомври 2021 година започнахме изпълнението на проект „Отговорни родители”, договор № БС 33.20-04-004/22.10.2021 г., финансиран от Центъра за образователна интеграция на децата и учениците от етническите малцинства по КП 33.20-2021 г., Приоритет 4 „Реализиране на форми за взаимодействие между родители от различен етнически произход за създаване на благоприятна мултикултурна среда, способстваща за ефективна образователна интеграция на деца и ученици от етническите малцинства”.
Основната цел на проекта е  да надгради и усъвършенства изграден модел в СУ „Христо Смирненски” град Койнаре за работа с родители от различни  етноси чрез  реализиране на нови и иновативни форми за взаимодействие между тях за създаване на благоприятна мултикултурна среда като предпоставка  за ефективна образователна интеграция на учениците.  
След проведена процедура по определени критерии за подбор на участниците, в проектните дейности се включиха 68 родители на ученици от 1 до 4 клас. 
От тях 20 родители и членове на техните семейства ще получават специализирана подкрепа за преодоляване на проблеми във възпитанието на децата; за повишаване на социалните им компетентности за мотивиране на децата за учене и задържане в училище; за преодоляване на негативни прояви и др.

20 родители са включени в интересни занимания с практическа насоченост в творчески групи „Родителска взаимопомощ”, където имат възможност да изработват помагала за осъществяване на урочната и извънурочната работа с учениците, ще развиват творчески умения, ще подобряват комуникацията си и ще повишават социално–психологическата си компетентност, ще формират култура на толерантност към другите. Планирано е и организиране на благотворителна кампания под надслов „Големи даряват на малки” за събиране на използвани, но запазени дрехи и обувки за подпомагане на деца от  социално слаби семейства.
Болшинството родители в проекта ще участват в тематични видеопокази за повишаване информираността им и за усвояване на знания и придобиване на умения за предотвратяване на негативните стереотипи и дискриминационни нагласи, за недопускане на дискриминация във взаимоотношенията с другите. След всеки видеопоказ ще се провеждат и дискусии.

Двадесет и четири родители ще участват в две тематични дискусии по темите „Семейството и училището” и „Социални умения и интеркултурна компетентност”. За най - активните участници ще се организира 2-дневно изнесено обучение на тема „Нарушена комуникация и рисково поведение”. Обучителят е определен след публикуване на покана на сайта на СУ и представяне от кандидата на необходимите документи, доказващи опит при работа с родители.
В рамките на проекта за най-активните участници от различните дейности и учители от СУ ще се организира обмяна на опит с учители и родители на ученици от ОУ – Берковица за представяне на постигнатите резултати и за споделяне на успешни практики на взаимодействие на образователните институции със семействата от общността за разясняване ползите от образователната интеграция, за ангажиране на родителите в процеса на мотивиране и задържане на децата в училище.
В рамките на проекта работят на граждански договор трима души като членове на екипа за организация и управление и седем учители като експерти  и ръководители на тематични занимания с родителите.
Към момента в основни линии се изпълнява одобреният план на дейностите. Проведено е анкетиране на членове на 20 семейства, определени са проблемите  и потребностите им от подкрепа. С помощта на четирима експерти са разработени индивидуални планове с теми за работа с всеки родител, отговарящи на потребностите им. Започнаха и индивидуалните консултации. Поради въведени противоепидемични мерки за Covid 19 се получи известно изоставане при провеждане на индивидуалните консултации. За преодоляване на този проблем е направено искане и е получено разрешение за удължаване работата на екипа с родителите с още един проектен месец в рамките на договора.
Заниманията с родителите по дейност „Родителска взаимопомощ” до сега се провеждаха главно от разстояние. Родителите получиха подробно задание и материали и изработиха в домашни условия сурвачки, картички и сувенири по случай Коледа.В помощ на родителите се включиха членове на техните семейства. Една част от изработените изделия бяха занесени в домовете за социални услуги в Червен бряг, както и на самотно живеещи хора в Койнаре и Глава. Беше подредена изложба във фоайето на училището.
Проведоха се два видеопоказа. Родителите изгледаха филмите „Животът е прекрасен” и  "Емилиян Мирославов - Филм за толерантността / Emiliyan Miroslavov - A movie for tolerance” и „16 ноември - Ден на толерантността”. 
През януари се проведе тематичната дискусия на тема „Семейството и училището”.

При изпълнението на всички дейности се спазват изискванията за противоепидемичните мерки за Covid 19. Екипът е приел решения за организиране на всяка дейност в съответствие с мерките за Covid 19.

Подготвено е задание и предстои избор на фирма за предоставяне на туроператорска услуга за пътуване на родителите за участие в обмяната на опит и за изнесеното обучение. Предстои и организиране на благотворителна кампания за набиране на дрехи и обувки.
Очакваме при изпълнение на проекта да постигнем следните резултати: 

· Да е формирано положително отношение към образованието  и да е повишена родителската отговорност у 68 родители към обучението и възпитанието на децата им;

· Да са усвоени знания и да са придобити умения за предотвратяване на негативни стереотипи и дискриминационни нагласи;

· Минимум 20 родители да са развили творчески умения, да са изградили умения  за работа в екип и да са подобрили комуникацията си; да са повишили социално-психологическата си компетентност  и култура на толерантност;

· Да са систематизирани две иновативни практики за индивидуална подкрепа на семейства и за развитие на доброволчеството и взаимопомощта между  родителите.
Настоящата информация е обсъдена от членовете на екипа на 07 февруари 2022 година. 
Предлагаме Педагогическият съвет да 

РЕШИ

1. Приема информация за етапна оценка на изпълнението на проект „Отговорни родители”, договор № БС 33.20-4-004/22.10.2021 г., финансиран от ЦОИДУЕМ .

2. Препоръчва да се повиши контролът от страна на екипа за управление на проекта за стриктно спазване на месечните графици при съблюдаване на мерките за Covid 19.

3. Предлага с настоящата информация да се запознаят членовете на Обществения съвет.
07.02.2022 г.

Вносител:

Теменужка Костовска- ръководител проект
Проектът „Отговорни родители”, Договор № БС 33.20-4-004/22.10.2021 г. се осъществява с финансовата подкрепа на Центъра за образователна интеграция на децата и учениците от етническите малцинства /ЦОИДУЕМ/, Конкурсна процедура 33.20-2021,  Приоритет 4 

